Destruction

**Destruction** — трэш-мэтал-гурт зь Нямеччыны, заснаваны ў 1982 годзе. Першапачаткова гурт меў назву «Knight of Demon», але быў пераназваны яшчэ да выхаду першага альбому. Destruction — адзін з трох найбольш уплывовых гуртоў нямецкага трэш-мэталу, поруч з Kreator і Sodom. Многія фанаты лічаць гурт ня толькі хроснымі бацкамі трэш-мэталу, але й блэк-мэталу ў тым ж ліку.

## Гісторыя гурта
Гурт быў створаны ў 1982 годзе пад назвай *Knight of Demon* у горадзе Лёрах. Першапачатковы склад уключаў басіста й вакаліста Марсэля Шырмэра (таксама вядомага пад псэўданімам «Schmier»), бубнача Томі Зандмана й гітарыста Майка Зыфрынгера. Неўзабаве пасьля свайго ўтварэньня гурт зьмяніў назву на *Destruction* і зрабіў два дэма-запісы. У тым жа складзе былі запісаныя першыя два альбомы й праведзена турнэ па Нямеччыне на разагрэве ў Slayer. У 1988 годзе быў выпушчаны Release from Agony, які атрымаў некалькі супярэчлівыя ацэнкі ў прэсе. На гэтым ж альбоме сыгралі новыя ўдзельнікі гурта — другі гітарыст Гары Вількенс і ўдарнік Олівэр «Олі» Кайзэр, якія прыйшлі годам раней. Наступным рэлізам гурта стаў канцэртны альбом Live Without Sense.

У 1989 годзе праз, у большай ступені музычных, чым іншых, рознагалосьсяў зь іншымі ўдзельнікамі гурта склад пакідае Марсэль Шырмэр. Праблемы паміж удзельнікамі пачаліся яшчэ ў пэрыяд складаньня музыкі, і Шырмэр, з прычыны неадпаведнасьці новага матэрыялу ягоным музычным перавагам, быў выгнаны са складу. Шырмэр заснаваў свой гурт Headhunter, у які, апроч іншых, вайшоў Ёрг Міхаэль. Ужо бяз Шырмэра быў запісаны новы альбом Cracked Brain (1990), пасьля якога гурт страціў падтрымку лэйбла Modern Music. У якасьці вакалиста на рэлизе сэсійна выступіў вакаліст гуртаPoltergeist Андрэ Грыдэр, таксама сэсійна быў прыцягнуты й басіст Крыстыян Энглер. У 1998 годзe гурт самастойна выпусьціў альбом The Least Successful Human Cannonball, які не вайшоў у асноўную дыскаграфію, на якім вакальныя партыі выконваў Томас Розэнмэркель. На гэтым альбоме гурт зьмяніў кірунак з трэш-мэталу на груў-/фанк-мэтала. У 1999 годзе ў гурт вярнуўся Марсэль Шырмэр і быў падпісаны кантракт зь Nuclear Blast, на якім было выпушчана тры наступных альбома. Узьяднаньне гурта ў амаль клясычным складзе доўгі час не падтрымлівалася ні Майкам Зыфрынгерам, ні самім Шмірам, але аднойчы яны ўсё ж такі, пры вяршэнстве ў гэтым пытаньні жаданьня прыхільнікаў, вырашылі граць разам. Альбомы Inventor of Evil (2005) , Thrash Anthems (2007) і D.E.V.O.L.U.T.I.O.N (2008) выйшлі на лэйбле AFM Records. Новы альбом Destruction вырашылі назваць Day Of Reckoning. Ён выйшаў у студзені 2011 году на лэйбле Nuclear Blast Records. У 2012 годзе Destruction запісалі свой юбілейны альбом «Spiritual Genocide» у гонар 30-годзьдзя калектыва, які выйшаў у лістападзе на Nuclear Blast Records. Міксаваньнем займаўся Эндзі Класэн, а ў якасьці гасьцёў на дыске ўзялі ўдзел Томас «Angelripper» Зух (Sodom), Андрэас «Gerre» Джэрэмія (Tankard) й Оль Драке (Evile). Акрамя таго, дзеля адное песьні Destruction сабраліся ў складзе, вядомым па альбому «Release From Agony» — з гітарыстам Гары Вількенсам і бубначом Олівэрам «Olly» Кайзэрам.

## Удзельнікі
* Вакал, бас-гітара: Марсэль Шырмэр (1983—1989, з 1999)
* Гітара: Майк Зыфрынгер (з 1983)
* Ударныя: Ваўжынец «Vaaver» Драмовіч (з 2011)

### Былыя ўдзельнікі
* Вакал: Андрэ Грыдэр (1990)
* Вакал: Томас Розэнмэркель (1993—1999)
* Гітара: Гары Вількенс (1987—1989)
* Гітара: Міхаэль «Ano» Піраньё (1993—1999)
* Бас-гітара: Крыстыян Энглер (1993—1999)
* Ударныя: Томі Зандман (1983—1987)
* Ударныя: Олівэр «Olly» Кайзэр (1987—1999)
* Ударныя: Свэн Форман (1999—2001)
* Ударныя: Марк Рэйн (2001—2010)

## Дыскаграфія

### Студыйныя альбомы
* *[[Infernal Overkill]]* (1985)
* *[[Eternal Devastation]]* (1986)
* *[[Release from Agony]]* (1988)
* *[[Cracked Brain]]* (1990)
* *[[The Least Successful Human Cannonball]]* (1998)
* *[[All Hell Breaks Loose]]* (2000)
* *[[The Antichrist]]* (2001)
* *[[Metal Discharge]]* (2003)
* *[[Inventor of Evil]]* (2005)
* *[[Thrash Anthems]]* (2007)
* *[[D.E.V.O.L.U.T.I.O.N]]* (2008)
* *[[Day Of Reckoning]]* (2011)
* *[[Spiritual Genocide]]* (2012)

### EP
* *[[Sentence of Death]]* (EP) (1984)
* *[[Mad Butcher]]* (EP) (1987)
* *[[Destruction EP]]* (1994)
* *[[Them Not Me EP]]* (1995)

### Канцэртныя альбомы
* *[[Live without Sense]]* (1988/1989)
* *[[Alive Devastation]]* (2002)

### DVD
* *[[Live Discharge]]* (2004)

### Дэма
* *Speed Kills* (1983)
* *Bestial Invasion Of Hell* (1984)
* *The Butcher Strikes Back* (1999)
* *Metal Discharge* (2003)

## Крыніцы

## Вонкавыя спасылкі

* Афіцыйны сайт гурта

Катэгорыя:Музычныя гурты, якія зьявіліся ў 1982 годзе
Катэгорыя:Нямецкія музычныя гурты
Катэгорыя:Музычныя гурты стылю прагрэсіў-мэтал